तब उसका प्रेम फलीभूत होता है.इन कवियों का उद्देश्य इश्क़मजाज़ी से इश्क़ हकी़की़ तक ले जाना है. इसलिये हम नहीं मान सकते कि नारी के प्रति उनके हृदय में पूज्य-भाव या सम्मान की भावना थी.अपनी ब्याहता और समर्पिता रूप-गुण-संपन्न पत्नी को छोड़ कर यात्रा पर निकलते समय उन्हें ज़रा भी ग्लानि नहीं होती थी.जायसी ने तो उस निष्ठावान पत्नी को 'दुनिया-धंधा' कह कर उसकी ओर से सहानुभूति का रास्ता ही बंद कर दिया.पति के विरह में दुखी रहना उसका परम धर्म है.और उस वेदना का वर्णन बड़ी रुचि पूर्वक बारहमासे में किया गया है.